<classify> Timu hiyo ilifanya vibaya katika mzunguko wa kwanza wa ligi hiyo.Kauli hiyo ya Nsanzurwimo inafuatia timu hiyo kupata pointi tano katika mechi tatu za ugenini kwa kuifunga Majimaji ya Songea na kutoka suluhu na Njombe Mji na Ndanda FC.Alisema alipowasili nchini alikuwa hajaielewa ligi na tayari alikuta timu ikiwa imesajili hivyo alikuwa na kazi ya kufahamu uwezo wa mchezaji mmojammoja na kutengeneza mfumo wake wa uchezaji huku ligi ikiwa inaendelea jambo lililochangia timu kutokuwa na matokeo mazuri.Alisema kuwa kwa sasa amewaelewa wachezaji wake na tayari ametengeneza kikosi cha ushindani ambapo kimeanza kuonesha matunda katika mechi tatu za ugenini walizocheza hadi sasa na kwamba ana imani watamaliza nafasi nzuri.Akiizungumzia ligi kwa ujumla, alisema ushindani ni mkubwa na hakuna timu yenye uhakika wa ushindi mpaka baada ya dakika tisini na kushauri waamuzi wajitahidi kusimamia sheria ili kutenda haki kwa timu zote bila kujali jina la timu au uenyeji wa timu.Kuporomoka kwa kiwango cha soka cha timu ya Mbeya City kunadaiwa kuchangiwa na sababu mbalimbali ikiwamo hali ngumu ya kiuchumi ya klabu pamoja na kutoungwa mkono na mashabiki wake ambao wamekuwa wakiwazomea wachezaji na benchi la ufundi kutokana na kutoridhishwa na matokeo.  <topic>: michezo 